ma olen viimasel ajal vaadanud palju toredaid ja kohati üsna sisutuid heade näitlejatega filme (dps-bkk lennul 'couples retreat' ja 'in her shoes', eelmise pühapäeva  õhtul cc plazas 'leap year' ja selle reede õhtul cinamonis 'the bounty hunter'). reede õhtul sõime veel e-ga solarise sushihouse'is sushit, sushihouse on seal üsna peidus, aga sushi ja ploomivein olid ausad.  laupäeval käisin p-ga bestselleris, boheemis ja poodides. ostsin rahva raamatust endale merit raju raamatu 'hingele pai' ja lugesin selle eile-täna läbi. väga hea raamat. selline... hingega ja vahetu ja armas. ja päris, siiras.  samas ka selline raamat, mis paneb oma elu ja unistusi hindava  pilguga üle vaatama. ja tulemus on see, et... mul on täna õhtul üsna tugevalt tunne, et ma tahaksin olla õnnelikum kui ma praegu olen. ma tean, et ma oskan. hea seegi.  ja kuna juhtus nii, et ma hommikul kooli ja tartusse ei jõudnudki, siis käisime e-ga täna kumus, uitasime terve maja läbi ja oli ilus ja inspireeriv. kumu mõnus kohvik lõpus oli muidugi kirss koogil :)